# Suro (pel·lícula de 2022)

Suro és una pel·lícula dramàtica de l'any 2022 dirigida per Mikel Gurrea, protagonitzada per Vicky Luengo i Pol López i ambientada al municipi de Darnius i a la serra de l'Albera a l'Alt Empordà. El repartiment el completen intèrprets no professionals que es van incorporar a la producció després d'un llarg procés de càsting realitzat durant un any i mig per tot el territori català.
El film es va estrenar a Secció Oficial del Festival Internacional de Cinema de Sant Sebastià 2022. Va rebre el premi FIPRESCI, el premi Irizar a la millor pel·lícula basca i el premi Euskal Gidoigileen Elkartea.

## Argument

Una parella jove, l'Elena i l'Ivan, hereta una explotació de suro a l'Alt Empordà. Com a propietaris forasters, somien amb construir una vida justa i sostenible, però descobriran que els seus ideals xoquen de cara amb la imperiosa necessitat de guanyar diners. Comencen aquesta vida neorural i s'enfronten a la duresa de les peculiaritats de la lleva del suro en un entorn que els posarà a prova.

## Producció

Primer llargmetratge de Gurrea, el projecte es va desenvolupar a la Residència Ikusmira Berriak 2016 de Sant Sebastià, Sources2 i el Sam Spiegel Film Lab. El guió va ser escrit per Gurrea al costat de Francisco Kosterlitz.
Laia Costa va ser originalmente triada per a un dels papers principals, però finalment Vicky Luengo va fer el paper de protagonista. La pel·lícula va ser produïda per Lastor Media juntament amb Malmo Pictures i Irusoin, amb la participació de TV3, EiTB, i el finançament de l'ICAA, ICEC i el suport de Creative Europe's MEDIA. Es va rodar en català, principalment, al municipi de Darnius, on està gravada la pràctica totalitat de la pel·lícula amb algunes escenes a altres municipis de l'Alt Empordà, inclòs el Massís de l'Albera. A més dels tres protagonistes, el repartiment està format per actors no professionals la majoria treballadors del suro. El rodatge es va iniciar el 19 de juliol de 2021.

## Estrena

La pel·lícula va ser seleccionada per a la seva projecció al concurs principal de la 70 edició del Festival Internacional de Cinema de Sant Sebastià, on es va presentar el 19 de setembre de 2022. Distribuïda per A Contracorriente Films, i es va estrenar a les sales el 2 de desembre de 2022.
El 25 de març de 2023, la pel·lícula es va projectar al Teatre Municipal de la Societat la Concòrdia de Darnius, municipi en el qual va ser rodada.

## Premis i nominacions

| Any | Premi | Categoria | Nominat | Resultat |
| 2022 | 70è Festival Internacional de Cinema de Sant Sebastià | Irizar Basque Film Award | Irizar Basque Film Award | Guanyador |
| 2022 | 70è Festival Internacional de Cinema de Sant Sebastià | Premi Fipresci | Premi Fipresci | Guanyador |
| 2022 | 70è Festival Internacional de Cinema de Sant Sebastià | Premi Euskal Gidoigileen Elkartea | Premi Euskal Gidoigileen Elkartea | Guanyador |
| 2022 | 18è Festival de Cinema de Zuric | Millor llargmetratge internacional | Millor llargmetratge internacional | Nominat |
| 2023 | XV Premis Gaudí | Millor pel·lícula | Millor pel·lícula | Nominat |
| 2023 | XV Premis Gaudí | Millor direcció novella | Mikel Gurrea | Guanyador |
| 2023 | XV Premis Gaudí | Millor protagonista femenina | Vicky Luengo | Guanyador |
| 2023 | XV Premis Gaudí | Millor protagonista masculí | Pol López | Guanyador |
| 2023 | XV Premis Gaudí | Millor guió | Mikel Gurrea, Francisco Kosterlitz | Nominat |
| 2023 | XV Premis Gaudí | Millor direcció de producció | Mayca Sanz | Nominat |
| 2023 | XV Premis Gaudí | Millor direcció artística | Isona Rigau Heras | Nominat |
| 2023 | XV Premis Gaudí | Millor muntatge | Ariadna Ribas | Nominat |
| 2023 | XV Premis Gaudí | Millor música original | Clara Aguilar | Nominat |
| 2023 | XV Premis Gaudí | Millor so | Leo Dolgan, Xanti Salvador | Nominat |
| 2023 | XXXVII Premis Goya | Millor direcció novella | Mikel Gurrea | Nominat |
| 2023 | XXXVII Premis Goya | Millor interpretació femenina protagonista | Vicky Luengo | Nominat |

## Referències

* ↑ Emporda.info. «Darnius és escenari del rodatge d'una pel·lícula i busquen participants», 11-06-2021. [Consulta: 26 març 2023].
* ↑ DDG, Josep Coll /. «Darnius i el món del suro fan el salt al cinema», 19-09-2022. [Consulta: 26 març 2023].
* ↑ «‘Suro’, la pel·lícula ambientada a l'Albera» (en catalan). ACN, 14-07-2022. [Consulta: 15 juliol 2022].
* ↑ «Mikel Gurrea a Sección Oficial y estreno mundial de ‘Black is Beltza II’ en el Velódromo» (en castellà). Naiz, 15-07-2022. [Consulta: 15 juliol 2022].
* ↑ «Quatre títols coproduïts o amb participació de TV3, premiats al Festival de Cinema de Sant Sebastià». CCMA, 27-09-2022. [Consulta: 28 setembre 2022].
* ↑ «Inici del rodatge de "Suro", opera prima de Mikel Gurrea». TV3, 04-08-2021. [Consulta: 15 juliol 2022].
* ↑ Fuente, Anna Marie de la; Fuente, Anna Marie de la. «Tabakalera Top Talent» (en anglès americà), 20-09-2021. [Consulta: 15 desembre 2022].
* ↑ Mayorga, Emilio; Mayorga, Emilio. «Lastor, ‘The Endless Trench’s’ Irusoin, Malmo Team for Mikel Gurrea’s ‘Suro’ (EXCLUSIVE)» (en anglès americà), 22-09-2019. [Consulta: 15 desembre 2022].
* ↑ Ñ, createRedacción Cine con. «Vicky Luengo y Pol López protagonizan la película SURO» (en castellà), 20-07-2021. [Consulta: 15 desembre 2022].
* 1 2 l’Albera, acn. ««Suro», rodada a l’Albera, preveu arribar als cinemes al desembre», 13-07-2022. [Consulta: 15 desembre 2022].
* ↑ «‘Suro’, de Darnius al món» (en catalan). [Consulta: 26 març 2023].
* ↑ Blanes, Pepa. «'Heltzear', el corto que mira a lo íntimo del conflicto vasco» (en espanyol europeu), 09-09-2021. [Consulta: 15 desembre 2022].
* ↑ Redacció. «La pel·lícula 'Suro', rodada a l'Albera, s'estrenarà als cinemes a final d'any» (en catalan). [Consulta: 15 desembre 2022].
* ↑ RAMÓN, ESTEBAN. «Jaime Rosales, Pilar Palomero, Fernando Franco y Mikel Gurrea competirán por la Concha de Oro» (en castellà), 15-07-2022. [Consulta: 15 desembre 2022].
* ↑ CCMA. «La tensió entre mons diferents, a la coproducció de TV3 "Suro", òpera prima de Mikel Gurrea», 05-08-2021. [Consulta: 15 desembre 2022].
* ↑ «'Suro', la película catalana sobre las contradicciones de ser joven», 19-09-2022.
* ↑ Hopewell, John. «San Sebastian Festival’s 2022 Spanish Film Lineup: Emerging Talent, Fresh Titles From a New Establishment», 15-07-2022.
* ↑ «La coproducció catalana de Mikel Gurrea, 'Suro', competirà per la Conxa d'Or al 70è Festival de Sant Sebastià», 15-07-2022. Arxivat de l'original el 15 de desembre 2022. [Consulta: 15 desembre 2022].
* ↑ Loureda, Carlos. «'Suro', de Mikel Gurrea, o la noche de los muertos vivientes capitalistas», 19-09-2022.
* ↑ «SURO - una pel·lícula de Mikel Gurrea», 16-03-2023. [Consulta: 26 març 2023].
* ↑ Roxborough, Scott. «‘The Kings of the World’ Wins San Sebastian Film Festival Golden Shell for Best Film», 24-09-2022.
* ↑ Del Don, Giorgia. «The Zurich Film Festival unveils the programme for its 18th edition», 15-09-2022. [Consulta: 9 octubre 2022].
* ↑ «Guardonades - XV Premis Gaudí», 23-01-2023.
* ↑ «'As bestas' es la favorita de los Premios Goya del relevo generacional: listado de nominaciones», 01-12-2022.